钦定古今图书集成/明伦汇编/官常典/第603卷 > 沈锺
## 钦定古今图书集成/明伦汇编/官常典/第603卷 > 沈锺

按《江宁府志》：“‘锺，字仲律，上元人。为诸生时，宿学舍，闭
户读书，敝缊自甘。成天顺庚辰进士，归省父病侍逾
年卒。居庐三年，未尝言笑。服阕，授吏部主事。疏乞就
养，改南礼部，俸资必跪奉其母。侍郎章纶尝入贺，欲
委之同列。锺曰：‘臣子事君，可与人较乎’？章揖谢。所友
惟章枫山懋、罗彝正伦等，时称十君子’。寻拜按察佥”
事，考绩擢副使，督学湖广。时座主尹公旻秉政，当候
见。锺问所居，李文正顾坐客曰：“今之不识相门者，仲
律一人耳。”改督学山东，为诸生，改《五经》文。后子为楚
府仪宾，遂乞致仕。归金陵无所栖息，毫不介意。平生
赋诗万首，文字之外，世事无所闻。年八十，弟铠举成
化壬辰进士。